Tsinsinattida o‘tgan ATP Masters finalida jahonning ayni vaqtdagi eng kuchli ikki tennischilari - Karlos Alkaras va Novak Jokovich o‘zaro to‘qnash kelishdi. Foto: Katie Stratman / USA TODAY Spors Dastlabki setni boy bergan tajribali serb iroda ko‘rsatib, qolgan setlarni tay-brekda yutib oldi va «Masters» turkumidagi 39-sovrinini qo‘lga kiritdi. Umuman esa Novakning titullari 95taga yetdi. Bu borada undan faqat ikki sobiq tennischi oldinda — Rojyer Federer (103) va Jimmi Konnors (109). Og‘ir finaldan so‘ng Alkaras yig‘ladi, Jokovich esa libosini yirtib yubordi. Tennischilar o‘rtasidagi o‘zaro hisob tenglashdi — 2:2. So‘nggi to‘qnashuv Uimbldon finaliga to‘g‘ri kelib, unda ispaniyalik raketka ustasi ustun kelgandi. ATP Masters 1000  Tsinsinatti, AQSh  13-20 avgust  Mukofot jamg‘armasi — 6 600 000 dollar  Ochiq kortlar (Hard)  Final  Novak Jokovich (Serbiya) — Karlos Alkaras (Ispaniya) 5:7/7:6/7:6